title: Komission täytäntöönpanoasetus (EU) N:o 1060/2013, annettu 29 päivänä lokakuuta 2013 , bentoniitin hyväksymisestä kaikkien eläinlajien rehun lisäaineena  ETA:n kannalta merkityksellinen teksti

text:
               31.10.2013

               FI

               Euroopan unionin virallinen lehti

               L 289/33

         KOMISSION TÄYTÄNTÖÖNPANOASETUS (EU) N:o 1060/2013,
   annettu 29 päivänä lokakuuta 2013,
   bentoniitin hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Kyseisen asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

               Bentoniitti hyväksyttiin komission direktiivillä 82/822/ETY (3) ilman määräaikaa direktiivin 70/524/ETY mukaisesti sidonta-aineiden, paakkuuntumisenestoaineiden ja sakeuttamisaineiden ryhmään kuuluvana rehun lisäaineena käytettäväksi kaikilla eläinlajeilla. Kyseinen lisäaine merkittiin sen jälkeen rehujen lisäaineita koskevaan rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan b alakohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koskee bentoniitin uudelleenarviointia rehun lisäaineena kaikkien eläinlajien ruokinnassa sidonta-aineena ja paakkuuntumisenestoaineena ja kyseisen asetuksen 7 artiklan mukaisesti uutta hyväksyntää radionuklidikontaminaatiota ehkäisevänä aineena kaikilla eläinlajeilla. Lisäksi asetuksen (EY) N:o 1831/2003 7 artiklan mukaisesti toimitettiin hakemus, joka koskee bentoniitin uutta hyväksyntää mykotoksiinikontaminaatiota vähentävänä aineena kaikilla eläinlajeilla. Kyseisissä hakemuksissa pyydetään, että kyseinen lisäaine luokiteltaisiin lisäaineluokkaan ”teknologiset lisäaineet”, ja hakemusten mukana toimitettiin asetuksen (EY) N:o 1831/2003 7 artiklan 3 kohdassa vaaditut tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 2 päivänä helmikuuta 2011 (4), 14 päivänä kesäkuuta 2011 (5) ja 14 päivänä kesäkuuta 2012 (6) antamissaan lausunnoissa, että bentoniitti ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että se saattaa olla tehokas sidonta-aineena ja paakkuuntumisestoaineena sekä radionuklidikontaminaatiota ehkäisevänä aineena kaikilla eläinlajeilla. Samalla todettiin, että bentoniitti saattaa olla tehokas aflatoksiinin sidonta-aineena lypsylehmillä ja että tämä lausunto voidaan laajentaa koskemaan kaikkia märehtijöitä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (5)

               Koska esitetyt in vitro -tutkimukset täyttävät komission asetuksessa (EY) N:o 429/2008 (7) ja erityisesti sen liitteessä II olevassa 4 kohdassa ja liitteessä III olevassa 1.4 kohdassa vahvistetut, teknologisten lisäaineiden tehokkuuden osoittamista koskevat edellytykset, ja koska niiden todettiin kykenevän selkeästi osoittamaan aflatoksiini B1:n (AfB) sitominen ja koska bentoniitin ominaisuudeksi määriteltiin lisäksi aflatoksiini B1:een rajoitettu sitomiskyky, lausunto tehokkuudesta aineena, jolla vähennetään mykotoksiinikontaminaatiota, voidaan katsoa riittäväksi, jotta aineen käyttö voidaan laajentaa käyttöön siipikarjan ja sikojen ruokinnassa.

               (6)

               Bentoniitin arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen lisäaineen käyttö tämän asetuksen liitteissä esitetyn mukaisesti olisi hyväksyttävä.

               (7)

               Koska turvallisuussyyt eivät edellytä, että bentoniitin käyttöä sidonta-aineena ja paakkuuntumisenestoaineena koskeviin edellytyksiin tehtäviä muutoksia alettaisiin soveltaa välittömästi, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

               (8)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON ANTANUT TÄMÄN ASETUKSEN:
   1 artikla
   Hyväksytään liitteissä määritelty bentoniitti, joka kuuluu lisäaineluokkaan ”teknologiset lisäaineet” ja funktionaalisiin ryhmiin ”aineet, joilla vähennetään mykotoksiinikontaminaatiota”, ”sidonta-aineet”, ”paakkuuntumisenestoaineet” ja ”aineet, joilla ehkäistään radionuklidikontaminaatiota”, käyttö lisäaineena eläinten ruokinnassa kyseisissä liitteissä määrätyin edellytyksin.
   2 artikla
   Sallitaan liitteessä II määritellyn, funktionaalisiin ryhmiin ”sidonta-aineet” ja ”paakkuuntumisenestoaineet” kuuluvan lisäaineen ja kyseistä lisäainetta sisältävän rehun, joka on valmistettu ja varustettu merkinnöillä ennen 19 päivää marraskuuta 2015 ennen 19 päivää marraskuuta 2013 voimassa olleiden sääntöjen mukaisesti, saattaminen markkinoille ja käyttö, kunnes olemassa olevat varastot loppuvat.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 29 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  Neuvoston direktiivi 70/524/ETY, annettu 23 päivänä marraskuuta 1970, rehujen lisäaineista (EYVL L 270, 14.12.1970, s. 1).

      (3)  Forty-first Commission Directive 82/822/EEC of 19 November 1982 amending the Annexes to Council Directive 70/524/EEC concerning additives in feedingstuffs (EYVL L 347, 7.12.1982, s. 16).

      (4)  EFSA Journal 2011; 9(2):2007.

      (5)  EFSA Journal 2011; 9(6):2276.

      (6)  EFSA Journal 2012; 10(7):2787.

      (7)  Komission asetus (EY) N:o 429/2008, annettu 25 päivänä huhtikuuta 2008, Euroopan parlamentin ja neuvoston asetuksen (EY) N:o 1831/2003 täytäntöönpanoa koskevista yksityiskohtaisista säännöistä hakemusten laadinnan ja esittämisen sekä rehun lisäaineiden arvioinnin ja hyväksymisen osalta (EUVL L 133, 22.5.2008, s. 1).

      LIITE I

                  Lisäaineen tunnistenumero

                  Lisäaine

                  Kemiallinen kaava, kuvaus, analyysimenetelmät

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut säännökset

                  Hyväksynnän voimassaolo päättyy

                  mg tehoainetta / kg täysrehua, jonka kosteuspitoisuus on 12 %

                     Luokka: teknologiset lisäaineet. Funktionaalinen ryhmä: aineet, joilla vähennetään mykotoksiinikontaminaatiota: Aflatoksiini B1

                  1m558

                  Bentoniitti

                                 Lisäaineen koostumus

                              Bentoniitti: ≥ 70 % smektiittiä (dioktaedrinen montmorilloniitti)

                                 Tehoaineen kuvaus

                              Bentoniitti: ≥ 70 % smektiittiä (dioktaedrinen montmorilloniitti)
                              < 10 % opaalia ja maasälpää
                              < 4 % kvartsia ja kalsiittia
                              Kyky sitoa aflatoksiini B1:tä (BC
                                    AfB1
                                 ) yli 90 %

                                 Analyysimenetelmä
                                  (1)

                              Bentoniitin määrittäminen rehun lisäaineesta: röntgensädediffraktioanalyysi (XRD)
                              Aflatoksiini B1:n (BC
                                    AfB1
                                 ) määrittäminen lisäaineesta: adsorptiotesti, joita toteutetaan puskuriliuoksessa, jonka pH on 5,0, AfB1-pitoisuus 4 mg/l ja lisäainepitoisuus 0,02 % (w/v).

                  Märehtijät
                  Siipikarja
                  Siat

                  —

                  20 000

                              1.

                              Käyttöohjeessa on oltava seuraavat merkinnät:

                                          —

                                          ”On vältettävä suun kautta annettavien makrolidien samanaikaista käyttöä”;

                                          —

                                          siipikarja: ”On vältettävä robenidiinin samanaikaista käyttöä”;

                              2.

                              Siipikarja: ei käytettäväksi samanaikaisesti muiden kokkidiostaattien kuin robenidiinin kanssa, kun täysrehun bentoniittipitoisuus on yli 5 000 mg/kg.

                              3.

                              Bentoniitin kokonaismäärä ei saa ylittää seuraavaa sallittua enimmäismäärää täysrehussa: 20 000 mg/kg täysrehua.

                              4.

                              Lisäaineen käyttö on sallittu haitallisista aineista eläinten rehuissa annetun Euroopan unionin lainsäädännön mukaisissa rehuissa.

                              5.

                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.

                  19. marraskuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx

      LIITE II

                  Lisäaineen tunnistenumero

                  Lisäaine

                  Kemiallinen kaava, kuvaus, analyysimenetelmät

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut säännökset

                  Hyväksynnän voimassaolo päättyy

                  mg tehoainetta / kg täysrehua, jonka kosteuspitoisuus on 12 %

                     Luokka: teknologiset lisäaineet. Funktionaalinen ryhmä: sidonta-aineet

                  1m558i

                  Bentoniitti

                                 Lisäaineen koostumus

                              Bentoniitti: ≥ 50 % smektiittiä

                                 Tehoaineen kuvaus

                              Bentoniitti: ≥ 50 % smektiittiä

                                 Analyysimenetelmä
                                  (1)

                              Määrittäminen rehun lisäaineesta: röntgensädediffraktioanalyysi (XRD)

                  Kaikki eläinlajit

                  —

                  20 000

                              1.

                              Käyttöohjeessa on oltava seuraavat merkinnät:

                                          —

                                          ”On vältettävä suun kautta annettavien makrolidien samanaikaista käyttöä”;

                                          —

                                          Siipikarjassa: ”On vältettävä robenidiinin samanaikaista käyttöä”;

                              2.

                              Siipikarja: ei käytettäväksi samanaikaisesti muiden kokkidiostaattien kuin robenidiinin kanssa, kun täysrehun bentoniittipitoisuus on yli 5 000 mg/kg.

                              3.

                              Bentoniitin kokonaismäärä ei saa ylittää seuraavaa sallittua enimmäismäärää täysrehussa: 20 000 mg/kg täysrehua.

                              4.

                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.

                  19. marraskuuta 2023

                     Luokka: teknologiset lisäaineet. Funktionaalinen ryhmä: Paakkuuntumisenestoaineet

                  1m558i

                  Bentoniitti

                                 Lisäaineen koostumus

                              Bentoniitti: ≥ 50 % smektiittiä

                                 Tehoaineen kuvaus

                              Bentoniitti: ≥ 50 % smektiittiä

                                 Analyysimenetelmä
                                  (1)

                              Määrittäminen rehun lisäaineesta: röntgensädediffraktioanalyysi (XRD)

                  Kaikki eläinlajit

                  —

                  20 000

                              1.

                              Käyttöohjeessa on oltava seuraavat merkinnät:

                                          —

                                          ”On vältettävä suun kautta annettavien makrolidien samanaikaista käyttöä”;

                                          —

                                          Siipikarjassa: ”On vältettävä robenidiinin samanaikaista käyttöä”;

                              2.

                              Siipikarja: ei käytettäväksi samanaikaisesti muiden kokkidiostaattien kuin robenidiinin kanssa, kun täysrehun bentoniittipitoisuus on yli 5 000 mg/kg.

                              3.

                              Bentoniitin kokonaismäärä ei saa ylittää seuraavaa sallittua enimmäismäärää täysrehussa: 20 000 mg/kg täysrehua.

                              4.

                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.

                  19. marraskuuta 2023

                     Luokka: teknologiset lisäaineet. Funktionaalinen ryhmä: aineet, joilla ehkäistään radionuklidikontaminaatiota (134/137Cs)

                  1m558i

                  Bentoniitti

                                 Lisäaineen koostumus

                              Bentoniitti: ≥ 50 % smektiittiä

                                 Tehoaineen kuvaus

                              Bentoniitti: ≥ 50 % smektiittiä

                                 Analyysimenetelmä
                                  (1)

                              Määrittäminen rehun lisäaineesta: röntgensädediffraktioanalyysi (XRD)

                  Kaikki eläinlajit

                  —

                  —

                              1.

                              Käyttöohjeessa on oltava seuraavat merkinnät:

                                          —

                                          ”On vältettävä suun kautta annettavien makrolidien samanaikaista käyttöä”;

                                          —

                                          Siipikarjassa: ”On vältettävä robenidiinin samanaikaista käyttöä”;

                              2.

                              Siipikarja: ei käytettäväksi samanaikaisesti muiden kokkidiostaattien kuin robenidiinin kanssa, kun täysrehun bentoniittipitoisuus on 5 000 mg/kg.

                              3.

                              Bentoniitin eri lähteiden seos ei saa ylittää seuraavaa sallittua enimmäismäärää täysrehussa: 20 000 mg/kg täysrehua.

                              4.

                              Lisäainetta saa käyttää cesiumin valvomiseksi eläimissä ja niistä saatavissa tuotteissa, kun rehu on cesiumin saastuttamaa.

                              5.

                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.

                  19. marraskuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta rehun lisäaineita käsittelevän Euroopan unionin vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx


title: Neuvoston täytäntöönpanoasetus (EU) N:o 941/2011, annettu 22 päivänä syyskuuta 2011 , Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 ja 5 kohdan täytäntöönpanosta

text:
               23.9.2011

               FI

               Euroopan unionin virallinen lehti

               L 246/11

         NEUVOSTON TÄYTÄNTÖÖNPANOASETUS (EU) N:o 941/2011,
   annettu 22 päivänä syyskuuta 2011,
   Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 16 artiklan 2 ja 5 kohdan täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä 2 päivänä maaliskuuta 2011 annetun neuvoston asetuksen (EU) N:o 204/2011 (1) ja erityisesti sen 16 artiklan 2 ja 5 kohdan,
   sekä katsoo seuraavaa:

               (1)

               Neuvosto antoi 2 päivänä maaliskuuta 2011 asetuksen (EU) N:o 204/2011.

               (2)

               Yhdistyneiden kansakuntien turvallisuusneuvoston hyväksyttyä päätöslauselman 2009 (2011) 16 päivänä syyskuuta 2011 ja Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta 22 päivänä syyskuuta 2011 annetun neuvoston päätöksen 2011/625/YUTP (2) mukaisesti asetuksen (EU) N:o 204/2011 liitteissä II ja III olevia luetteloita henkilöistä ja yhteisöistä, joihin kohdistetaan rajoittavia toimenpiteitä, olisi muutettava,

         ON HYVÄKSYNYT TÄMÄN ASETUKSEN:
   1 artikla
   Poistetaan tämän asetuksen liitteessä mainittuja yhteisöjä koskevat merkinnät asetuksen (EU) N:o 204/2011 liitteissä II ja III olevista luetteloista.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä syyskuuta 2011.

            Neuvoston puolesta

            Puheenjohtaja

         M. DOWGIELEWICZ

      (1)  EUVL L 58, 3.3.2011, s. 1.

      (2)  Katso tämän virallisen lehden sivu 30.

      LIITE

         1 artiklassa tarkoitetut yhteisöt

      Merkintä, joka poistetaan asetuksen (EU) N:o 204/2011 liitteessä II olevasta luettelosta:

                  5.

                  Libyan National Oil Corporation

            Merkintä, joka poistetaan asetuksen (EU) N:o 204/2011 liitteessä III olevasta luettelosta:

                  29.

                  Zuietina Oil Company (alias ZOC; alias Zueitina).


title: Komission täytäntöönpanoasetus (EU) N:o 1040/2013, annettu 24 päivänä lokakuuta 2013 , Trichoderma reesei (MUCL 49755) -organismin tuottamaa endo-1,4-beetaksylanaasia ja Trichoderma reesei (MUCL 49754) -organismin tuottamaa endo-1,3(4)-beetaglukanaasia sisältävän valmisteen hyväksymisestä lihasikojen sekä toissijaisten lihasikaeläinten, lukuun ottamatta lajiin Sus scrofa domesticus kuuluvia eläimiä, ja lihakalkkunoiden rehun lisäaineena (hyväksynnän haltija Aveve NV) ETA:n kannalta merkityksellinen teksti

text:
               25.10.2013

               FI

               Euroopan unionin virallinen lehti

               L 283/46

         KOMISSION TÄYTÄNTÖÖNPANOASETUS (EU) N:o 1040/2013,
   annettu 24 päivänä lokakuuta 2013,

      Trichoderma reesei (MUCL 49755) -organismin tuottamaa endo-1,4-beetaksylanaasia ja Trichoderma reesei (MUCL 49754) -organismin tuottamaa endo-1,3(4)-beetaglukanaasia sisältävän valmisteen hyväksymisestä lihasikojen sekä toissijaisten lihasikaeläinten, lukuun ottamatta lajiin Sus scrofa domesticus kuuluvia eläimiä, ja lihakalkkunoiden rehun lisäaineena (hyväksynnän haltija Aveve NV)
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

               (2)

               Asetuksen (EY) N:o 1831/2003 7 artiklan mukaisesti on jätetty hakemus Trichoderma reesei (MUCL 49755) -organismin tuottamaa endo-1,4-beetaksylanaasia ja Trichoderma reesei (MUCL 49754) -organismin tuottamaa endo-1,3(4)-beetaglukanaasia sisältävän valmisteen uuden käyttötavan hyväksymistä varten. Hakemuksen mukana on toimitettu asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (3)

               Hakemus koskee Trichoderma reesei (MUCL 49755) -organismin tuottamaa endo-1,4-beetaksylanaasia ja Trichoderma reesei (MUCL 49754) -organismin tuottamaa endo-1,3(4)-beetaglukanaasia sisältävän valmisteen uuden käyttötavan hyväksymistä lihasikojen sekä toissijaisten lihasikaeläinten, lukuun ottamatta lajiin Sus scrofa domesticus kuuluvia eläimiä, ja lihakalkkunoiden rehun lisäaineena, joka luokitellaan lisäaineluokkaan ”eläintuotantoon vaikuttavat lisäaineet”.

               (4)

               Kyseisen valmisteen käyttö hyväksyttiin kymmeneksi vuodeksi broilerien rehun lisäaineena komission asetuksella (EY) N:o 1091/2009 (2), vieroitettujen porsaiden rehun lisäaineena komission täytäntöönpanoasetuksella (EU) N:o 1088/2011 (3) ja munivien kanojen sekä toissijaisten lihasiipikarjalajien ja munivien siipikarjalajien rehun lisäaineena komission täytäntöönpanoasetuksella (EU) N:o 989/2012 (4).

               (5)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, vahvisti 12 päivänä maaliskuuta 2013 antamissaan lausunnoissa (5) aiemmat päätelmänsä siitä, että Trichoderma reesei (MUCL 49755) -organismin tuottamaa endo-1,4-beetaksylanaasia ja Trichoderma reesei (MUCL 49754) -organismin tuottamaa endo-1,3(4)-beetaglukanaasia sisältävä valmiste ei vaikuta ehdotetuissa käyttöolosuhteissa haitallisesti eläinten tai ihmisten terveyteen tai ympäristöön. Elintarviketurvallisuusviranomainen totesi, että kyseinen lisäaine saattaa parantaa lihasikojen eläinjalostukseen liittyvää tuotantokykyä ja että tämä päätelmä voidaan ekstrapoloida toissijaisiin lihasikaeläimiin, lukuun ottamatta lajiin Sus scrofa domesticus kuuluvia eläimiä. Elintarviketurvallisuusviranomainen totesi myös, että lisäaine saattaa nostaa lihakalkkunoiden lopullista painoa ja parantaa rehun hyötysuhdetta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (6)

                  Trichoderma reesei (MUCL 49755) -organismin tuottamaa endo-1,4-beetaksylanaasia ja Trichoderma reesei (MUCL 49754) -organismin tuottamaa endo-1,3(4)-beetaglukanaasia sisältävän valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksyntäedellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”eläintuotantoon vaikuttavat lisäaineet” ja funktionaaliseen ryhmään ”ruuansulatusta edistävät aineet” kuuluva liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  Komission asetus (EY) N:o 1091/2009, annettu 13 päivänä marraskuuta 2009, Trichoderma reesei (MUCL 49755) -organismin tuottamaa endo-1,4-beetaksylanaasia ja Trichoderma reesei (MUCL 49754) -organismin tuottamaa endo-1,3(4)-beetaglukanaasia sisältävän entsyymivalmisteen hyväksymisestä broilerien rehun lisäaineena (hyväksynnän haltija Aveve NV) (EUVL L 299, 14.11.2009, s. 6).

      (3)  Komission täytäntöönpanoasetus (EU) N:o 1088/2011, annettu 27 päivänä lokakuuta 2011, Trichoderma reesei (MULC 49755) -organismin tuottamaa endo-1,4-beetaksylanaasia ja Trichoderma reesei (MULC 49754) -organismin tuottamaa endo-1,3(4)-beetaglukanaasia sisältävän entsyymivalmisteen hyväksymisestä vieroitettujen porsaiden rehun lisäaineena (hyväksynnän haltija Aveve NV) (EUVL L 281, 28.10.2011, s. 14).

      (4)  Komission täytäntöönpanoasetus (EU) N:o 989/2012, annettu 25 päivänä lokakuuta 2012, Trichoderma reesei (MULC 49755) -organismin tuottaman endo-1,4-beetaksylanaasin ja Trichoderma reesei (MULC 49754) -organismin tuottaman endo-1,3(4)-beetaglukanaasin hyväksymisestä munivien kanojen sekä toissijaisten lihasiipikarjalajien ja munivien siipikarjalajien rehun lisäaineena (hyväksynnän haltija Aveve NV)
   (EUVL L 297, 26.10.2012, s. 11).

      (5)  EFSA Journal 2013; 11(4):3171 ja EFSA Journal 2013; 11(4):3172.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  Aktiivisuusyksikköä/kg täysrehua, jonka kosteuspitoisuus on 12 %

                     Luokka: eläintuotantoon vaikuttavat lisäaineet. Funktionaalinen ryhmä: ruuansulatusta edistävät aineet

                  4a9

                  Aveve NV

                  Endo-1,4-beeta-ksylanaasi
                  EC 3.2.1.8
                  Endo-1,3(4)-beetaglukanaasi
                  EC 3.2.1.6

                                 Lisäaineen koostumus

                              Endo-1,4-beetaksylanaasi, jota tuottaa Trichoderma reesei (MUCL 49755), ja endo-1,3(4)-beetaglukanaasi, jota tuottaa Trichoderma reesei (MUCL 49754); valmisteen vähimmäisaktiivisuus on: 40 000 XU (1) ja 9 000 BGU (2)/g Kiinteä ja neste

                                 Tehoaineen ominaispiirteiden kuvaus

                              Endo-1,4-beetaksylanaasi, jota tuottaa Trichoderma reesei (MUCL 49755), ja endo-1,3(4)-beeta-glukanaasi, jota tuottaa Trichoderma reesei (MUCL 49754)

                                 Analyysimenetelmä
                                  (3)

                              Tehoaineen ominaispiirteiden kuvaus:

                                          —

                                          kolorimetrinen menetelmä, joka perustuu dinitrosalisyylihapon ja pelkistävän sokerin reaktioon, kun pelkistävä sokeri on vapautettu ksylaania sisältävästä substraatista endo-1,4-beetaksylanaasilla;

                                          —

                                          kolorimetrinen menetelmä, joka perustuu dinitrosalisyylihapon ja pelkistävän sokerin reaktioon, kun pelkistävä sokeri on vapautettu beetaglukaania sisältävästä substraatista endo-1,3(4)-beetaglukanaasilla.

                                    Rehujen tehoaineiden ominaispiirteiden kuvaus:

                                          —

                                          kolorimetrinen menetelmä, joka mittaa vesiliukoista väriainetta, jota endo-1,4-beetaksylanaasi vapauttaa väriaineeseen ristisidotusta vehnän arabinoksylaanisubstraatista;

                                          —

                                          kolorimetrinen menetelmä, joka mittaa vesiliukoista väriainetta, jota endo-1,3(4)-beetaglukanaasi vapauttaa väriaineeseen ristisidotusta ohran beetaglukaanisubstraatista.

                  Lihasiat
                  Toissijaiset lihasikaeläimet, lukuun ottamatta lajiin Sus scrofa domesticus kuuluvia eläimiä
                  Lihakalkkunat

                  —

                  4 000 XU
                  900 BGU

                  —

                              1.

                              Lisäaineen ja esiseoksen käyttöohjeissa on mainittava varastointia koskevat edellytykset sekä stabiilisuus rehua rakeistettaessa.

                              2.

                              Käytetään rehussa, jossa on paljon muita polysakkarideja kuin tärkkelystä (pääasiassa beetaglukaaneja ja arabinoksylaaneja).

                              3.

                              Turvallisuus: käsittelyn aikana on käytettävä hengityssuojaa sekä suojalaseja ja -käsineitä.

                  14. marraskuuta 2023

         (1)  XU on entsyymimäärä, joka vapauttaa kauran/spelttivehnän ksylaanista 1 mikromoolin pelkistäviä sokereita (ksyloosiekvivalentteina) minuutissa (pH 4,8 ja lämpötila 50 °C).

         (2)  BGU on entsyymimäärä, joka vapauttaa ohran beetaglukaanista 1 mikromoolin pelkistäviä sokereita (sellobioosiekvivalentteina) minuutissa (pH 5,0 ja lämpötila 50 °C).

         (3)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx


title: Komission täytäntöönpanoasetus (EU) N:o 291/2012, annettu 2 päivänä huhtikuuta 2012 , neuvoston asetuksen (EY) N:o 992/95 muuttamisesta Norjasta peräisin olevia tiettyjä maatalous- ja kalastustuotteita koskevien unionin tariffikiintiöiden osalta

text:
               3.4.2012

               FI

               Euroopan unionin virallinen lehti

               L 96/1

         KOMISSION TÄYTÄNTÖÖNPANOASETUS (EU) N:o 291/2012,
   annettu 2 päivänä huhtikuuta 2012,
   neuvoston asetuksen (EY) N:o 992/95 muuttamisesta Norjasta peräisin olevia tiettyjä maatalous- ja kalastustuotteita koskevien unionin tariffikiintiöiden osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön tariffikiintiöiden avaamisesta ja hoidosta Norjasta peräisin olevien tiettyjen maatalous- ja kalastustuotteiden osalta 10 päivänä huhtikuuta 1995 annetun neuvoston asetuksen (EY) N:o 992/95 (1) ja erityisesti sen 5 artiklan 1 kohdan a ja b alakohdan,
   sekä katsoo seuraavaa:

               (1)

               Euroopan unionin ja Norjan kuningaskunnan välillä on tehty kirjeenvaihtona sopimus Euroopan talousalueesta tehdyn sopimuksen 19 artiklan perusteella myönnettävistä lisäetuuksista maataloustuotteiden kaupassa. Sopimus hyväksyttiin unionin puolesta neuvoston päätöksellä 2011/818/EU (2).

               (2)

               Sopimuksessa määrätään maataloustuotteiden kaupan aiempaa laajemmasta asteittaisesta vapauttamisesta etuuskohteluun, vastavuoroisuuteen ja keskinäiseen hyötyyn perustuen ja uusista vuotuisista tullittomista tariffikiintiöistä, joita sovelletaan tuotaessa tiettyjä Norjasta peräisin olevia maataloustuotteita Euroopan unioniin.

               (3)

               Sopimuksessa määrättyjen uusien tariffikiintiöiden täytäntöön panemiseksi on tarpeen muuttaa asetusta (EY) N:o 992/95.

               (4)

               Sen vuoksi asetusta (EY) N:o 992/95 olisi muutettava.

               (5)

               Päätöksen 2011/818/EU mukaisesti uusia tariffikiintiöitä on määrä soveltaa 1 päivästä tammikuuta 2012. Sen vuoksi tätä asetusta olisi sovellettava samasta päivästä alkaen.

               (6)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 992/95 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2012.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä huhtikuuta 2012.

            Komission puolesta

         José Manuel BARROSO

            Puheenjohtaja

      (1)  EYVL L 101, 4.5.1995, s. 1.

      (2)  EUVL L 327, 9.12.2011, s. 1.

      LIITE
      Muutetaan asetuksen (EY) N:o 992/95 liite I seuraavasti:

                  a)

                  Korvataan järjestysnumeroita 09.0701, 09.0751, 09.0757 ja 09.0759 koskevat rivit seuraavasti:

                              Järjestysnumero

                              CN-koodi

                              Taric-alanimike

                              Tavaran kuvaus

                              Kiintiökausi

                              Kiintiön määrä
                              (nettotonnia, jollei toisin mainita)

                              Kiintiötulli
                              (%)

                              ”09.0701

                              Ex15042010

                              90

                              Merieläinrasvat ja -öljyt, muut kuin valaanöljy ja spermaseettiöljy eli valaanpääöljy, pakkauksen nettopaino enemmän kuin 1 kg

                              Tullattaessa 1.1.–31.12.

                              1 000

                              8,5

                              Ex15043010

                              99

                              09.0751

                              Ex07041000

                              90

                              Kukkakaalit

                              Tullattaessa 1.8.–31.10.

                              2 000

                              0

                              09.0757

                              Ex08092100
                              Ex08092900

                              Tuoreet kirsikat

                              Tullattaessa 16.7.–15.9.

                              900

                              0 (3)

                              09.0759

                              Ex08094005

                              Tuoreet luumut tullattaessa 1.9.–15.10.

                              Tullattaessa 1.9.–15.10.

                              600

                              0 (3)”

                  b)

                  Poistetaan järjestysnumeroita 09.0753, 09.0755, 09.0775, 09.0777, 09.0781  09.0785 koskevat rivit.

                  c)

                  Lisätään seuraavat rivit:

                              ”09.0815

                              0810 20 10

                              Tuoreet vadelmat

                              Tullattaessa 1.1.–31.12.

                              400

                              0

                              09.0816

                              2005 20 20

                              Perunat ohuina viipaleina, rasvassa kiehautetut, myös suolatut tai maustetut, ilmanpitävissä pakkauksissa, siinä tilassa välittömään kulutukseen soveltuvat

                              Tullattaessa 1.1.–31.12.

                              200

                              0

                              09.0817

                              2309 10 13
                              2309 10 15
                              2309 10 19
                              2309 10 33
                              2309 10 39
                              2309 10 51
                              2309 10 53
                              2309 10 59
                              2309 10 70
                              2309 10 90

                              Koiran- tai kissanruoka vähittäismyyntipakkauksissa

                              Tullattaessa 1.1.–31.12.

                              13 000

                              0”


title: Komission täytäntöönpanoasetus (EU) N:o 1113/2013, annettu 7 päivänä marraskuuta 2013 , valmisteiden Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 ja Lactobacillus buchneri LN 4637/ATCC PTA-2494 hyväksymisestä kaikkien eläinlajien rehun lisäaineina  ETA:n kannalta merkityksellinen teksti

text:
               8.11.2013

               FI

               Euroopan unionin virallinen lehti

               L 298/29

         KOMISSION TÄYTÄNTÖÖNPANOASETUS (EU) N:o 1113/2013,
   annettu 7 päivänä marraskuuta 2013,
   valmisteiden Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 ja Lactobacillus buchneri LN 4637/ATCC PTA-2494 hyväksymisestä kaikkien eläinlajien rehun lisäaineina
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen (EY) N:o 1831/2003 10 artiklan 7 kohdassa sekä sen 10 artiklan 1–4 kohdassa vahvistetaan erityissäännökset sellaisten tuotteiden arviointia varten, joita käytettiin unionissa säilörehun lisäaineina asetuksen soveltamisen alkamisajankohtana.

               (2)

               Asetuksen (EY) N:o 1831/2003 10 artiklan 1 kohdan b alakohdan mukaisesti valmisteet Lactobacillus plantarum NCIMB 40027, Lactobacillus buchneri DSM 22501, Lactobacillus buchneri NCIMB 40788/CNCM I-4323, Lactobacillus buchneri LN 40177/ATCC PTA-6138 ja Lactobacillus buchneri LN 4637/ATCC PTA-2494 kirjattiin olemassa olevina tuotteina rehun lisäaineita koskevaan Euroopan unionin rekisteriin, jossa ne kuuluvat funktionaaliseen ryhmään ”säilörehun lisäaineet”, käytettäväksi kaikille eläinlajeille.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin kyseisten valmisteiden hyväksyntää kaikkien eläinlajien rehun lisäaineina koskevat hakemukset, joissa pyydettiin, että kyseiset lisäaineet luokiteltaisiin luokkaan ”teknologiset lisäaineet” ja funktionaaliseen ryhmään ”säilörehun lisäaineet”. Hakemusten mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 12 päivänä maaliskuuta 2013 (2) ja 16 päivänä huhtikuuta 2013 (3) antamissaan lausunnoissa, että asianomaiset valmisteet eivät ehdotetuissa käyttöolosuhteissa vaikuta haitallisesti eläinten tai ihmisten terveyteen eivätkä ympäristöön. Elintarviketurvallisuusviranomaisen mukaan valmisteella Lactobacillus plantarum NCIMB 40027 pystytään parantamaan säilörehun tuotantoa kaikkien eläinlajien osalta helposti tai kohtalaisen vaikeasti säilöttävistä rehukasveista (1 × 108 PMY/kg tuoretta ainesta) ja vaikeasti säilöttävistä rehukasveista (1 × 109 PMY/kg tuoretta ainesta) lisäämällä maitohappopitoisuutta sekä parantamaan kuiva-aineen säilyvyyttä alentamalla pH-arvoa ja vähentämällä proteiinin hajoamista. Elintarviketurvallisuusviranomainen totesi lisäksi, että valmisteella Lactobacillus buchneri DSM 22501 pystytään parantamaan säilörehun tuotantoa helposti, kohtalaisen vaikeasti ja vaikeasti säilöttävistä rehukasveista alentamalla pH-arvoa ja ammoniakkityppipitoisuutta kuiva-aineen säilyvyyden avulla, valmisteella Lactobacillus buchneri NCIMB 40788/CNCM I-4323 pystytään parantamaan helposti, kohtalaisen vaikeasti ja vaikeasti säilöttävien rehukasvien aerobista stabiiliutta ja valmisteilla Lactobacillus buchneri LN 40177/ATCC PTA-6138 ja Lactobacillus buchneri LN 4637/ATCC PTA-2494 pystytään parantamaan kaikille eläinlajeille tarkoitettujen helposti säilöttävien rehukasvien aerobista stabiiliutta. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen vahvisti myös asetuksella (EY) N:o 1831/2003 perustetun vertailulaboratorion toimittaman, rehun lisäaineiden analyysimenetelmiä koskevan raportin.

               (5)

               Kyseisten valmisteiden arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi valmisteiden käyttö tämän asetuksen liitteessä kuvatulla tavalla olisi hyväksyttävä.

               (6)

               Koska turvallisuuteen liittyvät syyt eivät edellytä hyväksynnän edellytysten muutosten välitöntä soveltamista, on aiheellista säätää siirtymäajasta, jotta asianomaiset tahot voivat valmistautua uusien hyväksynnästä aiheutuvien vaatimusten noudattamiseen.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksyntä
   Hyväksytään liitteessä eritellyt valmisteet, jotka kuuluvat lisäaineluokkaan ”teknologiset lisäaineet” ja funktionaaliseen ryhmään ”säilörehun lisäaineet”, eläinten ruokinnassa käytettävinä lisäaineina kyseisessä liitteessä vahvistetuin edellytyksin.
   2 artikla
   Siirtymätoimenpiteet
   Sallitaan liitteessä eriteltyjen valmisteiden ja niitä sisältävän rehun, joka on valmistettu ja varustettu merkinnöillä ennen 28 päivää toukokuuta 2014 ennen 28 päivää marraskuuta 2013 voimassa olleiden sääntöjen mukaisesti, saattaminen markkinoille ja käyttö, kunnes varastot loppuvat.
   3 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä marraskuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EFSA Journal 2013; 11(4):3168.

      (3)  EFSA Journal 2013; 11(5):3205.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  PMY/kg tuoretta ainesta

                     Luokka: teknologiset lisäaineet. Funktionaalinen ryhmä: säilörehun lisäaineet

                  1k20743

                  —

                     Lactobacillus plantarum NCIMB 40027

                                 Lisäaineen koostumus

                              Valmiste Lactobacillus plantarum NCIMB 40027, joka sisältää vähintään 1 × 1011 PMY/g lisäainetta.

                                 Tehoaineen ominaispiirteiden kuvaus

                              Elinkykyisiä soluja valmisteesta Lactobacillus plantarum NCIMB 40027.

                                 Analyysimenetelmä
                                  (1)

                              Lukumäärän määritys rehun lisäaineessa: pintaviljelymenetelmä (EN 15787).
                              Tunnistetiedot: pulssikenttägeelielektroforeesi (PFGE).

                  Kaikki eläinlajit

                  —

                  —

                  —

                              1.

                              Lisäaineen ja esiseoksen käyttöohjeissa on mainittava varastointiolosuhteet.

                              2.

                              Lisäaineen vähimmäispitoisuus, kun sitä ei käytetä yhdessä muiden mikro-organismien kanssa säilörehun lisäaineena:

                                          —

                                          1 × 108 PMY/kg tuoretta ainesta helposti tai kohtalaisen vaikeasti säilöttävän aineksen osalta (2).

                                          —

                                          1 × 109 PMY/kg tuoretta ainesta vaikeasti säilöttävän aineksen osalta (3).

                              3.

                              Turvallisuus: käsittelyn aikana on suositeltavaa käyttää hengityssuojaa sekä käsineitä.

                  28. marraskuuta 2023

                  1k20738

                     Lactobacillus buchneri DSM 22501

                                 Lisäaineen koostumus

                              Valmiste Lactobacillus buchneri DSM 22501, joka sisältää vähintään 5 × 1010 PMY/g lisäainetta.

                                 Tehoaineen ominaispiirteiden kuvaus

                              Elinkykyisiä soluja valmisteesta Lactobacillus buchneri DSM 22501.

                                 Analyysimenetelmä
                                  (1)

                              Lukumäärän määritys rehun lisäaineessa: pintaviljelymenetelmä (EN 15787).
                              Tunnistetiedot: pulssikenttägeelielektroforeesi (PFGE).

                  Kaikki eläinlajit

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika.

                              2.

                              Lisäaineen vähimmäispitoisuus, kun sitä ei käytetä yhdessä muiden mikro-organismien kanssa säilörehun lisäaineena: 1 × 108 PMY/kg tuoretta ainesta.

                              3.

                              Turvallisuus: käsittelyn aikana on suositeltavaa käyttää hengityssuojaa sekä käsineitä.

                  1k20739

                  —

                     Lactobacillus buchneri

                  NCIMB 40788/ CNCM I-4323

                                 Lisäaineen koostumus

                              Valmiste Lactobacillus buchneri NCIMB 40788/CNCM I-4323, joka sisältää vähintään 3 × 109 PMY/g lisäainetta.

                                 Tehoaineen ominaispiirteiden kuvaus

                              Elinkykyisiä soluja valmisteesta Lactobacillus buchneri NCIMB 40788/CNCM I-4323

                                 Analyysimenetelmä
                                  (1)

                              Lukumäärän määritys rehun lisäaineessa: pintaviljelymenetelmä (EN 15787)
                              Tunnistetiedot: pulssikenttägeelielektroforeesi (PFGE)

                  Kaikki eläinlajit

                  —

                  —

                  —

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika.

                              2.

                              Lisäaineen vähimmäispitoisuus, kun sitä ei käytetä yhdessä muiden mikro-organismien kanssa säilörehun lisäaineena: 1 × 108 PMY/kg tuoretta ainesta.

                              3.

                              Turvallisuus: käsittelyn aikana on suositeltavaa käyttää hengityssuojaa sekä käsineitä.

                  28. marraskuuta 2023

                  1k20740

                  —

                     Lactobacillus buchneri

                  LN 40177/ATCC PTA-6138

                                 Lisäaineen koostumus

                              Valmiste Lactobacillus buchneri LN 40177/ATCC PTA-6138, joka sisältää vähintään 1 × 1010 PMY/g lisäainetta.

                                 Tehoaineen ominaispiirteiden kuvaus

                              Elinkykyisiä soluja valmisteesta Lactobacillus buchneri LN 40177/ATCC PTA-6138.

                                 Analyysimenetelmä
                                  (1)

                              Lukumäärän määritys rehun lisäaineessa: pintaviljelymenetelmä (EN 15787).
                              Tunnistetiedot: pulssikenttägeelielektroforeesi (PFGE).

                  Kaikki eläinlajit

                  —

                  —

                  —

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika.

                              2.

                              Lisäaineen vähimmäispitoisuus, kun sitä ei käytetä yhdessä muiden mikro-organismien kanssa säilörehun lisäaineena: 1 × 108 PMY/kg tuoretta ainesta.

                              3.

                              Lisäainetta on käytettävä helposti säilöttävässä aineksessa (4).

                              4.

                              Turvallisuus: käsittelyn aikana on suositeltavaa käyttää hengityssuojaa sekä käsineitä.

                  28. marraskuuta 2023

                  1k20741

                  —

                     Lactobacillus buchneri

                  LN 4637/ATCC PTA-2494

                                 Lisäaineen koostumus

                              Valmiste Lactobacillus buchneri LN 4637/ATCC PTA-2494, joka sisältää vähintään 1 × 1010 PMY/g lisäainetta.

                                 Tehoaineen ominaispiirteiden kuvaus

                              Elinkykyisiä soluja valmisteesta Lactobacillus buchneri LN 4637/ATCC PTA-2494.

                                 Analyysimenetelmä
                                  (1)

                              Lukumäärän määritys rehun lisäaineessa: pintaviljelymenetelmä (EN 15787).
                              Tunnistetiedot: pulssikenttägeelielektroforeesi (PFGE).

                  Kaikki eläinlajit

                  —

                  —

                  —

                              1.

                              Lisäaineen ja esiseoksen käyttöohjeissa on mainittava varastointilämpötila ja -aika.

                              2.

                              Lisäaineen vähimmäispitoisuus, kun sitä ei käytetä yhdessä muiden mikro-organismien kanssa säilörehun lisäaineena: 1 × 108 PMY/kg tuoretta ainesta.

                              3.

                              Lisäainetta on käytettävä helposti säilöttävässä aineksessa (4).

                              4.

                              Turvallisuus: käsittelyn aikana on suositeltavaa käyttää hengityssuojaa sekä käsineitä.

                  28. marraskuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx

         (2)  Helposti säilöttävät rehukasvit: > 3 prosenttia liukoisia hiilihydraatteja tuoreaineessa. Kohtalaisen vaikeasti säilöttävät rehukasvit: 1,5–3,0 prosenttia liukoisia hiilihydraatteja tuoreessa aineksessa. Asetus (EY) N:o 429/2008 (EUVL L 133, 22.5.2008, s. 1).

         (3)  Vaikeasti säilöttävät rehukasvit: > 1,5 prosenttia liukoisia hiilihydraatteja tuoreessa aineksessa. Asetus (EY) N:o 429/2008 (EUVL L 133, 22.5.2008, s. 1).

         (4)  Helposti säilöttävät rehukasvit: > 3 prosenttia liukoisia hiilihydraatteja tuoreaineessa. Asetus (EY) N:o 429/2008 (EUVL L 133, 22.5.2008, s. 1).


title: Komission täytäntöönpanoasetus (EU) 2015/380, annettu 6 päivänä maaliskuuta 2015 , 2 ja 3 päivänä maaliskuuta 2015 Tunisian tariffikiintiössä jätettyihin oliiviöljyä koskeviin tuontitodistushakemuksiin sovellettavan jakokertoimen vahvistamisesta ja maaliskuuta 2015 koskevien tuontitodistusten myöntämisen keskeyttämisestä

text:
               7.3.2015

               FI

               Euroopan unionin virallinen lehti

               L 64/35

         KOMISSION TÄYTÄNTÖÖNPANOASETUS (EU) 2015/380,
   annettu 6 päivänä maaliskuuta 2015,
   2 ja 3 päivänä maaliskuuta 2015 Tunisian tariffikiintiössä jätettyihin oliiviöljyä koskeviin tuontitodistushakemuksiin sovellettavan jakokertoimen vahvistamisesta ja maaliskuuta 2015 koskevien tuontitodistusten myöntämisen keskeyttämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 188 artiklan,
   ottaa huomioon tuontitodistusjärjestelmän alaisten maataloustuotteiden tuontitariffikiintiöiden hallinnointia koskevista yhteisistä säännöistä 31 päivänä elokuuta 2006 annetun komission asetuksen (EY) N:o 1301/2006 (2) ja erityisesti sen 7 artiklan 2 kohdan,
   sekä katsoo seuraavaa:

               (1)

               Euroopan yhteisöjen ja niiden jäsenvaltioiden sekä Tunisian tasavallan välisestä assosioinnista tehdyn Euro–Välimeri-sopimuksen (3) pöytäkirjan N:o 1 (4) 3 artiklan 1 ja 2 kohdassa avataan tulliton tariffikiintiö yhteisen nimikkeistön alanimikkeisiin 1509 10 10 ja 1509 10 90 kuuluvan, kokonaan Tunisiassa tuotetun ja sieltä suoraan Euroopan unioniin kuljetetun käsittelemättömän oliiviöljyn Euroopan unioniin tuontia varten kunkin vuoden osalta säädetyissä rajoissa.

               (2)

               Tunisiasta peräisin olevan oliiviöljyn tariffikiintiön avaamisesta ja hallinnoinnista 20 päivänä joulukuuta 2006 annetun komission asetuksen (EY) N:o 1918/2006 (5) 2 artiklan 2 kohdassa säädetään tuontitodistuksia myönnettäessä sovellettavista kuukausittaisista määrällisistä rajoituksista.

               (3)

               Asetuksen (EY) N:o 1918/2006 3 artiklan 1 kohdan mukaisesti toimivaltaisille viranomaisille jätettyjen tuontitodistushakemusten kokonaismäärä ylittää maaliskuulle mainitun asetuksen 2 artiklan 2 kohdassa vahvistetun kuukausimäärän.

               (4)

               Näissä olosuhteissa komission on vahvistettava jakokerroin, jonka avulla tuontitodistukset voidaan myöntää suhteessa käytettävissä olevaan määrään.

               (5)

               Koska maaliskuun kuukausimäärä on täyttynyt, tuontitodistuksia ei voida myöntää kyseiselle kuukaudelle,

         ON HYVÄKSYNYT TÄMÄN ASETUKSEN:
   1 artikla
   Asetuksen (EY) N:o 1918/2006 3 artiklan 1 kohdan mukaisesti 2 ja 3 päivänä maaliskuuta 2015 jätettyihin tuontitodistushakemuksiin sovelletaan jakokerrointa, joka on 5,451531 prosenttia.
   Tuontitodistusten myöntäminen 4 päivästä maaliskuuta 2015 alkaen haetuille määrille keskeytetään maaliskuun 2015 osalta.
   2 artikla
   Tämä asetus tulee voimaan 7 päivänä maaliskuuta 2015.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä maaliskuuta 2015.

            Komission puolesta,

            puheenjohtajan nimissä

         Jerzy PLEWA

            Maatalouden ja maaseudun kehittämisen pääosaston pääjohtaja

      (1)  EUVL L 347, 20.12.2013, s. 671.

      (2)  EUVL L 238, 1.9.2006, s. 13.

      (3)  EYVL L 97, 30.3.1998, s. 2.

      (4)  EYVL L 97, 30.3.1998, s. 57.

      (5)  EUVL L 365, 21.12.2006, s. 84.


title: Komission täytäntöönpanoasetus (EU) N:o 1055/2013, annettu 25 päivänä lokakuuta 2013 , ortofosforihappovalmisteen hyväksymisestä kaikkien eläinlajien rehun lisäaineena  ETA:n kannalta merkityksellinen teksti

text:
               30.10.2013

               FI

               Euroopan unionin virallinen lehti

               L 288/57

         KOMISSION TÄYTÄNTÖÖNPANOASETUS (EU) N:o 1055/2013,
   annettu 25 päivänä lokakuuta 2013,
   ortofosforihappovalmisteen hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle. Asetuksen 10 artiklassa säädetään sellaisten lisäaineiden uudelleenarvioinnista, joille on annettu hyväksyntä neuvoston direktiivin 70/524/ETY (2) mukaisesti.

               (2)

               Ortofosforihappovalmiste hyväksyttiin ilman aikarajoitusta kaikkien eläinlajien rehun lisäaineena direktiivin 70/524/ETY mukaisesti komission direktiivillä 76/603/ETY (3). Kyseinen valmiste kirjattiin sen jälkeen rehujen lisäaineita koskevaan yhteisön rekisteriin olemassa olevana tuotteena asetuksen (EY) N:o 1831/2003 10 artiklan 1 kohdan mukaisesti.

               (3)

               Asetuksen (EY) N:o 1831/2003 10 artiklan 2 kohdan ja 7 artiklan mukaisesti toimitettiin hakemus, joka koski ortofosforihapon, CAS-numero 7664-38-2, uudelleenarviointia kaikkien eläinlajien rehussa käytettävänä lisäaineena ja jossa pyydettiin, että kyseinen lisäaine luokiteltaisiin lisäaineluokkaan ”teknologiset lisäaineet” ja funktionaaliseen ryhmään ”säilöntäaineet”. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat. Hakemus koskee myös muita saman aineen käyttötarkoituksia, joiden osalta ei ole vielä tehty päätöksiä.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 13 päivänä joulukuuta 2012 antamassaan lausunnossa (4), että ehdotetulla ortofosforihapon käytöllä rehussa ei ole haitallisia vaikutuksia eläinten tai ihmisten terveyteen eikä sen katsota aiheuttavan ylimääräistä vaaraa ympäristölle, ja lisäksi se saattaa edistää rehun säilymistä. Elintarviketurvallisuusviranomainen totesi myös, että käyttäjille ei synny turvallisuusongelmia, kunhan asianmukaiset suojatoimenpiteet toteutetaan. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (5)

               Ortofosforihappovalmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.

               (6)

               Koska hyväksynnän edellytysten muutoksia ei ole turvallisuussyistä välttämätöntä alkaa soveltaa välittömästi, on aiheellista sallia siirtymäaika, jotta näiden direktiivillä 76/603/ETY hyväksyttyjen lisäaineiden sekä niitä sisältävien esiseosten ja rehuseosten olemassa olevat varastot voidaan käyttää loppuun.

               (7)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”teknologiset lisäaineet” ja funktionaaliseen ryhmään ”säilöntäaineet” kuuluva, liitteessä tarkoitettu valmiste eläinten ruokinnassa käytettävänä lisäaineena kyseisessä liitteessä vahvistetuin edellytyksin.
   2 artikla
   Sallitaan liitteessä eritellyn valmisteen ja sitä sisältävän rehun, joka on valmistettu ja varustettu merkinnöillä ennen 19 päivää toukokuuta 2014 niiden sääntöjen mukaisesti, jotka olivat voimassa ennen 19 päivää marraskuuta 2013, saattaminen markkinoille ja käyttö, kunnes varastot loppuvat.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EYVL L 270, 14.12.1970, s. 1.

      (3)  EYVL L 198, 23.7.1976, s. 10.

      (4)  EFSA Journal 2013; 11(1):3043.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  mg/kg täysrehua, jonka kosteuspitoisuus on 12 %

                     Luokka: teknologiset lisäaineet. Funktionaalinen ryhmä: säilöntäaineet

                  1a338

                  —

                  Ortofosforihappo

                                 Lisäaineen koostumus

                              Ortofosforihappovalmiste
                              (67–85,7-prosenttisena (w/w) vesiliuoksena)

                                 Tehoaine

                              Ortofosforihappo
                              H3PO4

                              CAS-nro 7664-38-2
                              Haihtuva happo: 10 mg/kg (etikkahappona)
                              Kloridit: 200 mg/kg (kloorina)
                              Sulfaatit: 1 500 mg/kg (kalsiumsulfaattina)

                                 Analyysimenetelmä
                                  (1)

                              Ortofosforihapon määrittäminen rehun lisäaineesta: titraus natriumhydroksidilla (JEFCA:n monografia ortofosforihaposta (2))

                  Kaikki eläinlajit

                  —

                  —

                  —

                              1.

                              Turvallisuus: käsittelyn aikana on käytettävä hengityssuojaa, suojalaseja ja -käsineitä sekä suojaavaa vaatetusta.

                              2.

                              Fosforipitoisuus on mainittava esiseoksen merkinnöissä.

                  19. marraskuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: www.irmm.jrc.be/crl-feed-additives

         (2)  JECFA Monograph ’Phosphoric acid’, http://www.fao.org/ag/agn/jecfa-additives/specs/Monograph1/Additive-312.pdf


title: Komission täytäntöönpanoasetus (EU) 2015/21, annettu 5 päivänä tammikuuta 2015 , tiettyjen tavaroiden luokittelusta yhdistettyyn nimikkeistöön

text:
               8.1.2015

               FI

               Euroopan unionin virallinen lehti

               L 4/10

         KOMISSION TÄYTÄNTÖÖNPANOASETUS (EU) 2015/21,
   annettu 5 päivänä tammikuuta 2015,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

               (5)

               Tässä asetuksessa säädetyt toimenpiteet ovat tullikoodeksikomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä tammikuuta 2015.

            Komission puolesta,

            puheenjohtajan nimissä

         Heinz ZOUREK

            Verotuksen ja tulliliiton pääosaston pääjohtaja

      (1)  EYVL L 256, 7.9.1987, s. 1.

      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).

      LIITE

                  Tavaran kuvaus

                  Luokittelu (CN-koodi)

                  Perusteet

                  (1)

                  (2)

                  (3)

                  Elektroniikkakomponentti, joka on suorakaiteen muotoisessa muovikotelossa (niin kutsuttu pelikasetti), jonka mitat ovat 35 × 33 × 4 mm.
                  Pelikasetti koostuu painetusta piiristä, jossa on integroituja piirejä (lukumuisti (ROM) ja Flash-muisti), passiivisia elementtejä (kondensaattoreita, vastuksia) ja useita kosketinnastoja.
                  ROM-muisti sisältää sovellusohjelman (videopeli), jota käyttäjä ei voi muuttaa tai päivittää. Flash-muistia käytetään pelaamisen aikana luotujen tietojen, kuten asetusten tai saavutettujen tasojen ja pisteiden tallentamiseen.
                  Erityisen muotonsa ja erityisellä tavalla suunniteltujen kosketinnastojensa vuoksi kasettia voidaan käyttää ainoastaan tietynmerkkisissä ja tietyntyyppisissä nimikkeen 9504 videopelikonsoleissa.
                  Katso kuva (1).

                  9504 50 00

                  Luokittelu määräytyy yhdistetyn nimikkeistön 1 ja 6 yleisen tulkintasäännön, 95 ryhmän 3 huomautuksen sekä CN-koodien 9504 ja 9504 50 00 nimiketekstien mukaisesti.
                  Kasetti sisältää paitsi Flash-muistin myös ROM-muistin, joka sisältää pelin. Flash-muistiin tallentuvat ainoastaan pelin pelaamiseen tarvittavat tiedot, kuten pelaajan asetukset, saavuttamat tasot ja pisteet. Kasettia voidaan käyttää vain videopelien pelaamiseen pelikonsolilla. Sen vuoksi luokittelu nimikkeen 8523 tiedonkantajaksi, joka on tarkoitettu äänen tai muiden ilmiöiden tallennukseen, ei tule kyseeseen (ks. myös harmonoidun järjestelmän selitykset, nimike 8523, 6 kohdan f alakohta).
                  Koska kasetti on osa tai tarvike, joka soveltuu käytettäväksi yksinomaan tai pääasiallisesti alanimikkeen 9504 50 pelikonsolin kanssa, se on luokiteltava CN-koodiin 9504 50 00 (ks. myös harmonoidun järjestelmän selitykset, nimike 9504, 2 kohdan kolmas alakohta).

         (1)  Kuva on ainoastaan ohjeellinen.